Diari Oficial de la Generalitat Valenciana


Sumari del DOGV 3554, del 05-08-1999 (1999/7051)

RESOLUCIÓ de 16 de juliol de 1999 de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat l'expedient de delimitació de l'entorn de protecció i normativa de protecció de l'església parroquial de Sant Pere Apòstol de Sueca, València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7051


Data del document
:   16-07-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * ben cultural
    * patrimoni cultural

RESOLUCIÓ de 16 de juliol de 1999 de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat l'expedient de delimitació de l'entorn de protecció i normativa de protecció de l'església parroquial de Sant Pere Apòstol de Sueca, València. [1999/M7051]
  
Atés que per Reial Decret de 29 de desembre de 1982 (BOE de 04.02.1983) es va declarar monument l'església parroquial de Sant Pere Apòstol, sítia a Sueca, a València.
  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció i normativa de protecció d'este monument.
  
Atés el que disposa la disposició transitòria primera, apartat 2, de la Llei 4/1998, d'11 de juny, de la Generalitat Valenciana, del Patrimoni Cultural Valencià, sobre adaptació de les declaracions ja produïdes, així com els seus articles 27 i 28, la Direcció General de Patrimoni Artístic ha resolt:
  
Primer
  
Incoar expedient de delimitació de l'entorn de protecció de l'església parroquial de Sant Pere Apòstol de Sueca, València, i establir les normes de protecció referides a esta.
  
Els annexos que s'adjunten a la present resolució delimiten gràficament i literalment l'entorn de protecció i establixen les normes de protecció que han de regir-lo.
  
Segon
  
Seguir amb la tramitació de l'expedient d'acord amb les disposicions vigents.
  
Tercer
  
Donar trasllat d'esta resolució a l'alcalde president de l'Ajuntament de Sueca i fer-li saber que, de conformitat amb el que establix l'article 35, en relació amb el 27.4 de la Llei del Patrimoni Cultural Valencià, qualssevol actuacions en esta zona hauran de ser autoritzades per la Direcció General de Patrimoni Artístic, sempre amb caràcter previ a la seua execució, i abans de l'aprovació d'atorgament de llicència municipal en el cas que esta siga preceptiva. A més a més caldrà que l'Ajuntament ho notifique a este centre directiu, simultàniament a la notificació a l'interessat de les llicències urbanístiques i d'activitat concedides que afecten el Monument o el seu entorn, conforme a allò que s'ha preceptuat en l'article 36.4 de la Llei del Patrimoni Cultural Valencià.
  
Quart
  
La incoació del present expedient de delimitació determina la suspensió del tràmit ordinari d'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'entorn que ara es delimita en els termes del punt anterior. Pel que fa a les ja atorgades hauran de sotmetre's preceptivament a la consideració d'este centre directiu amb vista a verificar la seua compatibilitat patrimonial en el termini de dos mesos comptats des de la publicació de la present Resolució, podent-se suspendre en la mesura que es revelen incompatibles o contradictòries amb les presents normes de protecció, de conformitat amb allò que s'ha disposat en l'article 33 de la Llei del Patrimoni Cultural Valencià.
  
Cinqué
  
Que la present resolució es publique en el Diari Oficial de la Generalitat Valenciana i en el Boletín Oficial del Estado i es comunique al Registre General de Béns d'Interés Cultural dependent de l'administració de l'estat per a la seua anotació preventiva.
  
El que es fa públic als efectes oportuns.
  
València, 16 de juliol de 1999.- La directora general de Patrimoni Artístic: Carmen Pérez García.
  
ANNEX I
  
1. Justificació de la delimitació proposada.
  
La delimitació s'establix en funció dels següents criteris:
  
- Parcel·les que limiten directament amb la que ocupa el BIC, i poden afectar, tant visualment com físicament qualsevol intervenció que es realitze sobre elles.
  
- Parcel·les que donen al mateix espai públic que el BIC i que constituïxen l'entorn visual i ambiental immediat i en el qual qualsevol intervenció que es realitze puga suposar una alteració de les seues condicions de percepció o del caràcter de l'espai urbà.
  
- Espais públics en contacte directe amb el BIC i les parcel·les enumerades anteriorment i que constituïxen part del seu ambient urbà immediat.
  
- Edificacions o qualsevol element del paisatge urbà que, encara que no tenen una situació d'immediatesa amb el BIC afecten de forma fonamental la seua percepció.
  
2. Delimitació de l'entorn
  
Origen: intersecció dels eixos dels carrers del Mercat i de la Vall, punt A.
  
Sentit: antihorari.
  
Línia delimitadora: des de l'origen, la línia continua al sud per l'eix del carrer de la Vall i després gira cap al nord per l'eix del carrer del Moro fins a girar a l'est per l'eix de la plaça Fonda. Continua cap a l'est i travessa l'illa cadastral número 24631 per la mitgera sud de la parcel·la número 07. Seguix al nord per l'eix del carrer de Sant Doménec fins a travessar l'illa número 24117 per la part posterior de la parcel·la número 01. Creua el carrer de Sant Roc i prosseguix per la part posterior de les parcel·les de l'illa número 24884, que donen a la plaça de Sant Pere, fins a la qual fa cantó amb la plaça de Rosanes. Travessa esta plaça i incorpora les parcel·les que donen a les places de Sant Pere i de l'Ajuntament de l'illa número 23744. Creua el carrer de Cullera i recorre la mitgera est de la parcel·la número 64 i la nord de la número 67 de l'illa número 24469. Travessa el carrer de la Punta i recorre la part posterior de les parcel·les números 06 i 08 de l'illa número 23024. Seguix per l'eix del carrer del Sequial cap al sud i pels eixos del carrer de València, del Frare Antoni Juan i de Sant Cristòfol fins al punt d'origen A.
  
ANNEX II
  
Normativa de protecció del monument i el seu entorn
  
Monument:
  
Article 1. S'atendrà a allò que s'ha disposat en la secció segona, règim dels béns immobles d'interés cultural, del capítol III, títol II de la Llei 4/1998 d'11 de juny, de la Generalitat Valenciana, del Patrimoni Cultural Valencià (DOGV 18.06.1998) aplicable a la categoria de monument.
  
Article 2. Els usos permesos seran tots aquells que siguen compatibles amb la posada en valor i gaudi patrimonial del Bé i contribuïsquen a la consecució de dits fins. L'autorització particularitzada d'ús es regirà segons allò que s'ha disposat per l'article 35 de la Llei del Patrimoni Cultural Valencià.
  
Entorn de protecció:
  
Article 3. Es mantindrà la parcel·lació històrica de l'entorn i s'acceptarà l'agrupació de les parcel·les, mentre no se supere una amplària final màxima de fatxada de 16 m.
  
Article 4. Les alineacions seran les existents actualment i es troben reflectides en el pla adjunt.
  
Article 5. L'altura de cornisa serà la mateixa de l'edifici actualment existent, sempre que no supere el nombre màxim de plantes de quatre (inclosa la baixa). Els edificis que superen este nombre de plantes es regiran pel règim, fora d'ordenació. A este efecte, en els supòsits que concloga la seua vida útil, es pretenguen obres de reforma de transcendència equiparable a la reedificació, una remodelació amb eliminació de les plantes superiors o una substitució voluntària, se li aplicaran les ordenances de protecció d'esta normativa. Tot això sense perjuí de la possible aplicació de l'article 21 de la Llei del Patrimoni Cultural Valencià a estos immobles. L'altura màxima de cornisa per a estos últims s'establix en 12,50 m.
  
Art. 6. L'ús característic dels edificis serà el residencial amb els usos compatibles acceptats pel planejament urbanístic del municipi.
  
Article 7. Els edificis tradicionals, pel seu alt valor ambiental i testimonial d'una arquitectura i tipologia que caracteritza l'entorn del monument, hauran de mantindre les fatxades visibles des de la via pública i preservar i restaurar els seus caràcters originaris.
  
Article 8. Les fatxades de nova edificació o de remodelació d'aquelles no tradicionals s'adequaran amb caràcter estètic a la tipologia i als acabats de la zona atenent les següents disposicions:
  
Les volades de coberta seran les tradicionals de la zona.
  
Els buits seran de proporció vertical, disposició i dimensions característiques de la zona.
  
Es prohibixen els acabats amb materials no tradicionals o que suposen la imitació d'altres materials.
  
Els balcons seran de safata de grossor no superior a 15 cm, vol no superior a 50 cm, longitud màxima de 1.80 m i barana de ferro. Es prohibixen els miradors.
  
Les fusteries seran de fusta.
  
Es prohibixen les persianes, excepte les persianetes exteriors enrotllables tradicionals.
  
Article 9. Les obres de reforma interior, que arriben al nivell de rehabilitació, que s'escometen als edificis inclosos en l'entorn hauran d'adequar la fatxada a les condicions estètiques d'esta normativa.
  
Article 10. Les cobertes seran inclinades, de pendent màxima del 35%, a dos aigües, de teula àrab. La carena estarà situada a una altura màxima de 2,25 m respecte a l'altura màxima de cornisa.
  
Article 11. Tot el que no està regulat en la present normativa es precisarà en l'autorització de la Conselleria de Cultura, Educació i Ciència -preceptiva-, a tenor de l'article 35 de la Llei del Patrimoni Cultural Valencià per a qualsevol intervenció fins i tot les regulades pels articles anteriors; la dita autorització haurà de tindre en compte els criteris establits en l'article 39.3 de la mateixa llei.
  
ANNEX III